Trigonálna sústava

Trigonálna (alebo romboédrická v staršom názvosloví aj klencová) sústava je jedna zo siedmich kryštálových sústav. Možné prvky súmernosti sú: trojnásobná os súmernosti (symbol 3), tri dvojnásobné osi (2), tri roviny súmernosti (m), stred súmernosti (1) ako aj ich kombinácie. Romboédrická základná bunka nemôže mať rovinu súmernosti kolmú na trojnásobnú os súmernosti, preto sú grupy 3/mm a 3/m uvádzané v hexagonálnej sústave ako 6m2 a 6. Bravaisova mriežka je zastúpená jedna: špeciálna romboédrická (R).

Typy mriežok

Výber súradnicovej sústavy 
Pre morfologické štúdium sa využívajú hexagonálne súradnicové osi. Ak sú na trojnásobnú os súmernosti kolmé dvojnásobné osi, potom tieto definujú súradnicové osi X1, X2 a X3. Ak dvojnásobné osi chýbajú, je možnosť vybrať súradnicové osi X1 až X3 v ich predpokladanom smere, alebo v rovinách súmernosti. V prípade nízkej súmernosti nie je výber týchto osí ničím viazaný.

Kryštálové tvary 
V jednotlivých grupách sú možné nasledovné tvary:
 32/m - pinakoid, hexagonálna dipyramída, hexagonálna prizma, romboéder, ditrigonálna prizma, skalenoéder
 3m - pedión, hexagonálna prizma, hexagonálna pyramída, trigonálna prizma, trigonálna pyramída, ditrigonálna prizma, ditrigonálna pyramída
 32 - pinakoid, trigonálna prizma, ditrigonálna dipyramída, hexagonálna prizma, romboéder, ditrigonálna prizma, trigonálny traperzoéder
 3 -  pinakoid, hexagonálna prizma, romboéder
 3 - pedión, trigonálna prizma, trigonálna pyramída

Kryštálové sústavy